作者：刘克庄
词牌/韵律：沁园春

paragraphs: 余少之时，赋如仲宣，檄如孔璋。
也曾观万舞，铺陈商颂，曾闻九奏，制作尧章。
抖擞空囊，存留谏笏，犹带虚皇案畔香。
今归矣，省听鸡骑马，趁早朝忙。
榻前密启明扬。
宰物者方持玉尺量。
元未尝弃汝，自云耄及，无宁寿我，或者天将。
富有图书，贫无钗泽，不似安昌列后堂。
新腔好，任伊川看见，非亵穹苍。